CELEX: 31983R2213
Language: el
Date: 1983-07-28 00:00:00
Title: Κανονισμός (ΕΟΚ) αριθ. 2213/83 της Επιτροπής της 28ης Ιουλίου 1983 που καθορίζει τους κανόνες ποιότητας για τα κρεμμύδια και για τα ραδίκια witloof

Avis juridique important

|

31983R2213

Κανονισμός (ΕΟΚ) αριθ. 2213/83 της Επιτροπής της 28ης Ιουλίου 1983 που καθορίζει τους κανόνες ποιότητας για τα κρεμμύδια και για τα ραδίκια witloof  

Επίσημη Εφημερίδα αριθ. L 213 της 04/08/1983 σ. 0013 - 0021 Ισπανική ειδική έκδοση: Κεφάλαιο 03 τόμος 28 σ. 0173  Πορτογαλική ειδική έκδοση : Κεφάλαιο 03 τόμος 28 σ. 0173  Φινλανδική ειδική έκδοση: Κεφάλαιο 3 τόμος 16 σ. 0178  Σουηδική ειδική έκδοση: Κεφάλαιο 3 τόμος 16 σ. 0178 

***** ΚΑΝΟΝΙΣΜΟΣ (ΕΟΚ) αριθ. 2213/83 ΤΗΣ ΕΠΙΤΡΟΠΗΣ  της 28ης Ιουλίου 1983  που καθορίζει τους κανόνες ποιότητας για τα κρεμμύδια και για τα ραδίκια witloof  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως αγοράς στον τομέα των οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 1738/82 (2), και ιδίως το άρθρο 2 παράγραφος 3,  Εκτιμώντας:  ότι ο κανονισμός αριθ. 23 (3) καθόρισε στο παράρτημα ΙΙ/6 κανόνες ποιότητας για τα κρεμμύδια· ότι αυτοί οι κανόνες τροποποιήθηκαν από τον κανονισμό αριθ. 87/64/ΕΟΚ (4)·  ότι ο κανονισμός αριθ. 58 (5) καθόρισε στο παράρτημά του Ι/2 τους ποιοτικούς κανόνες για τα ραδίκια witloof·  ότι σημειώθηκε εξέλιξη στην παραγωγή και το εμπόριο αυτών των προϊόντων, ιδίως όσον αφορά τις απαιτήσεις των αγορών κατανάλωσης και χονδρικής πώλησης· ότι, ως εκ τούτου, οι κοινοί κανόνες ποιότητας για τα κρεμμύδια και για τα ραδίκια witloof πρέπει να τροποποιηθούν για να ληφθούν υπόψη αυτές οι νέες απαιτήσεις·  ότι οι τροποποιήσεις αυτές συνεπάγονται την τροποποίηση της συμπληρωματικής κατηγορίας ποιότητας που καθορίζεται στον κανονισμό (ΕΟΚ) αριθ. 1194/69 του Συμβουλίου (6)· ότι για τον καθορισμό της πρέπει να ληφθεί υπόψη το οικονομικό συμφέρον που έχουν οι παραγωγοί από τα εν λόγω προϊόντα και η αναγκαιότητα να ικανοποιηθούν οι ανάγκες των καταναλωτών·  ότι οι κανόνες εφαρμόζονται σε όλα τα στάδια εμπορίας· ότι η μεταφορά σε μεγάλη απόσταση, η αποθεματοποίηση ορισμένης διάρκειας ή οι διάφορες μετακινήσεις ενδέχεται να προκαλέσουν ορισμένες αλλοιώσεις που οφείλονται στη βιολογική εξέλιξη αυτών των προϊόντων ή στο γεγονός ότι φθείρονται σε μικρό ή μεγάλο βαθμό· ότι πρέπει, συνεπώς, να ληφθούν υπόψη αυτές οι αλλοιώσεις κατά την εφαρμογή των κανόνων στα στάδια εμπορίας που ακολουθούν το στάδιο της αποστολής· ότι, δεδομένου ότι για τα προϊόντα της κατηγορίας «extra» η διαλογή και η συσκευασία γίνονται με ιδιαίτερη φροντίδα, πρέπει να ληφθεί υπόψη, μόνο για τα προϊόντα αυτά, οποιαδήποτε μείωση της νωπότητας και του όγκου τους·  ότι, για λόγους σαφήνειας και νομικής ασφάλειας, καθώς και για τη διευκόλυνση των ενδιαφερομένων, πρέπει να παρουσιάζονται, σε ένα ενιαίο κείμενο, οι κανόνες που τροποποιούνται κατ' αυτό τον τρόπο·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Οπωροκηπευτικών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Οι κανόνες ποιότητας, σχετικά με τα κρεμμύδια που αναφέρονται στη διάκριση 07.01 Θ του Κοινού Δασμολογίου και με τα ραδίκια witloof που αναφέρονται στη διάκριση 07.01 Δ ΙΙ του Κοινού Δασμολογίου, εμφαίνονται, αντίστοιχα, στα παραρτήματα Ι και ΙΙ.  Οι κανόνες αυτοί εφαρμόζονται σε όλα τα στάδια της εμπορίας, σύμφωνα με τους όρους που προβλέπονται στον κανονισμό (ΕΟΚ) αριθ. 1035/72.  Ωστόσο, στα στάδια που ακολουθούν το στάδιο αποστολής, τα προϊόντα μπορούν να παρουσιάζουν σε σχέση με τις προδιαγραφές των κανόνων:  - ελαφρά μείωση της νωπότητας και του όγκου,  - για τα προϊόντα που δεν κατατάσσονται στην κατηγορία «extra» , ελαφρά αλλοίωση που οφείλεται στη βιολογική εξέλιξη ή στο γεγονός ότι φθείρονται σε μικρό ή μεγάλο βαθμό.  Άρθρο 2  1. Οι όροι «στα κρεμμύδια» που εμφαίνονται στο άρθρο 2 του κανονισμού αριθ. 23, οι όροι «ραδίκια witloof» που εμφαίνονται στο άρθρο 1 του κανονισμού αριθ. 58, καθώς και οι όροι « κρεμμύδια, ραδίκια witloof» που εμφαίνονται στο άρθρο 1 του κανονισμού (ΕΟΚ) αριθ. 1194/69 καταργούνται.  2. Το παράρτημα ΙΙ/6 του κανονισμού αριθ. 23, το παράρτημα Ι/2 του κανονισμού αριθ. 58, καθώς και τα παραρτήματα ΙΙ και ΙΙΙ του κανονισμού (ΕΟΚ) αριθ. 1194/69 καταργούνται.  Άρθρο 3  Ο παρών κανονισμός αρχίζει να ισχύει την 1η Σεπτεμβρίου 1983.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Βρυξέλλες, 28 Ιουλίου 1983.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 118 της 20. 5. 1972, σ. 1.  (2) ΕΕ αριθ. L 190 της 1. 7. 1982, σ. 7.  (3) ΕΕ αριθ. 30 της 20. 4. 1962, σ. 965/62.  (4) ΕΕ αριθ. 116 της 21. 7. 1964, σ. 1850/64.  (5) ΕΕ αριθ. 56 της 7. 7. 1962, σ. 1607/62.  (6) ΕΕ αριθ. L 157 της 23. 6. 1969, σ. 1.  ΠΑΡΑΡΤΗΜΑ Ι  ΚΑΝΟΝΕΣ ΠΟΙΟΤΗΤΑΣ ΓΙΑ ΤΑ ΚΡΕΜΜΥΔΙΑ  Ι. ΟΡΙΣΜΟΣ ΤΟΥ ΠΡΟΪΟΝΤΟΣ  Ο παρών κανόνας αναφέρεται στα κρεμμύδια των ποικιλιών ( cultivars) που προέρχονται από το «Allium cera L.» και προορίζονται να διατεθούν ως έχουν στον καταναλωτή, με εξαίρεση τα χλωρά κρεμμύδια με ολόκληρα φύλλα, καθώς και τα κρεμμύδια που προορίζονται για βιομηχανική μεταποίηση.  ΙΙ. ΔΙΑΤΑΞΕΙΣ ΠΟΥ ΑΦΟΡΟΥΝ ΤΗΝ ΠΟΙΟΤΗΤΑ  Σκοπός του κανόνα είναι να ορίσει τα ποιοτικά χαρακτηριστικά που πρέπει να παρουσιάζουν τα κρεμμύδια μετά την τυποποίηση και τη συσκευασία.  Α. Ελάχιστα χαρακτηριστικά  Σε όλες τις κατηγορίες, λαμβανομένων υπόψη των ειδικών διατάξεων που προβλέπονται για κάθε κατηγορία, και των ανοχών, οι βολβοί πρέπει να είναι:  - ακέραιοι,  - υγιείς· αποκλείονται τα προϊόντα που έχουν προσβληθεί από σήψη ή έχουν υποστεί αλλοιώσεις που θα τα καθιστούσαν ακατάλληλα για κατανάλωση,  - καθαροί, πρακτικά απαλλαγμένοι από ορατά ξένα σώματα,  - χωρίς ελαττώματα που οφείλονται σε παγετό,  - αρκετά ξηροί για την προβλεπόμενη χρήση (για τα κρεμμύδια που προορίζονται για διατήρηση, οι δύο πρώτοι εξωτερικοί χιτώνες τουλάχιστον, όπως και το στέλεχος, πρέπει να είναι εντελώς αποξηραμένοι),  - απαλλαγμένοι από μη φυσιολογική εξωτερική υγρασία,  - απαλλαγμένοι από οσμή ή/και γεύση.  Εξάλλου, το στέλεχος πρέπει να είναι συνεστραμμένο ή η τομή του πρέπει να είναι καθαρή και να μην υπερβαίνει τα 4 cm σε μήκος (εκτός από τα κρεμμύδια που παρουσιάζονται κατά ορμαθούς).  Τα κρεμμύδια πρέπει να βρίσκονται σε τέτοια κατάσταση ώστε:  - να αντέχουν στη μεταφορά και στη μεταχείριση,  - να φθάνουν σε ικανοποιητική κατάσταση στον τόπο προορισμού.  Β. Ταξινόμηση  Τα κρεμμύδια ταξινομούνται σε τρεις κατηγορίες που ορίζονται κατωτέρω:  (i) Κατηγορία Ι:  Τα κρεμμύδια που ταξινομούνται στην κατηγορία αυτή πρέπει να είναι καλής ποιότητας. Πρέπει να παρουσιάζουν το τυπικό σχήμα και χρώμα της ποικιλίας.  Οι βολβοί πρέπει να είναι:  - σφικτοί και ανθεκτικοί,  - χωρίς φύτρα,  - χωρίς κοίλο και ανθεκτικό στέλεχος,  - χωρίς εξογκώματα που έχουν προκληθεί από ανώμαλη βλαστητική ανάπτυξη,  - πρακτικά χωρίς ριζικό θύσανο (εντούτοις για τα κρεμμύδια που συγκομίζονται πριν ωριμάσουν πλήρως, επιτρέπεται η παρουσία ριζικών θυσάνων).  Μερικά σκασίματα στον εξωτερικό χιτώνα του βολβού γίνονται δεκτά.  (ii) Κατηγορία ΙΙ:  Η κατηγορία αυτή περιλαμβάνει τα κρεμμύδια που δεν μπορούν να ταξινομηθούν στην κατηγορία Ι, αλλά ανταποκρίνονται στα ελάχιστα χαρακτηριστικά που ορίζονται κατωτέρω. Πρέπει να είναι αρκετά σφικτά και, υπό τον όρο ότι διατηρούν τα βασικά τους χαρακτηριστικά ποιότητας και παρουσιάσεως, μπορούν να εμφανίζουν τα ακόλουθα ελαττώματα:  - όχι τυπικό σχήμα και χρωματισμό της ποικιλίας,  - αρχή εκβλαστήσεως (μέσα στα όρια του 10 % κατά αριθμό και βάρος ανά μονάδα παρουσιάσεως),  - ίχνη από αμυχές,  - ελαφρά σημάδια που προέρχονται από παρασιτικές προσβολές ή ασθένειες,  - μικρά σκασίματα που έχουν επουλωθεί,  - ελαφρούς μώλωπες που έχουν επουλωθεί και δεν είναι ικανοί να βλάψουν την καλή τους διατήρηση.  (iii) Κατηγορία ΙΙΙ (1):  Η κατηγορία αυτή περιλαμβάνει τα κρεμμύδια που δεν μπορούν να ταξινομηθούν στις ανώτερες κατηγορίες, αλλά ανταποκρίνονται στα χαρακτηριστικά που προβλέπονται για την κατηγορία ΙΙ. Εντούτοις, μπορούν να παρουσιάζουν:  - ελαφρά ίχνη χώματος,  - αρχή εκβλαστήσεως μέσα σε όριο 20 % (κατά αριθμό ή κατά βάρος ανά μονάδα παρουσιάσεως),  - μώλωπες που δεν είναι ικανοί να βλάψουν την καλή διατήρηση του προϊόντος.  ΙΙΙ. ΔΙΑΤΑΞΕΙΣ ΠΟΥ ΑΦΟΡΟΥΝ ΤΗΝ ΤΑΞΙΝΟΜΗΣΗ ΚΑΤΑ ΜΕΓΕΘΟΣ  Το μέγεθος καθορίζεται από τη μέγιστη διάμετρο της ισημερινής τομής. Η ελάχιστη διάμετρος καθορίζεται σε 10 m. Η διαφορά διαμέτρου μεταξύ του μικρότερου και του μεγαλύτερου κρεμμυδιού που περιέχονται στο ίδιο μέσο συσκευασίας δεν πρέπει να υπερβαίνει τα:  Κατηγορίες Ι και ΙΙ:  - 5 mm όταν το μικρότερο κρεμμύδι έχει διάμετρο μεταξύ 10 mm συμπεριλαμβανομένων και 20 mm μη συμπεριλαμβανομένων· εντούτοις, για τα κρεμμύδια που έχουν διάμετρο μεταξύ 15 mm συμπεριλαμβανομένων και 25 mm μη συμπεριλαμβανομένων, η διαφορά μπορεί να είναι 10 mm,  - 15 mm όταν το μικρότερο κρεμμύδι έχει διάμετρο μεταξύ 20 mm συμπεριλαμβανομένων και 40 mm μη συμπεριλαμβανομένων,  - 20 mm όταν το μικρότερο κρεμμύδι έχει διάμετρο μεταξύ 40 mm συμπεριλαμβανομένων και 70 mm μη συμπεριλαμβανομένων,  - 30 mm όταν το μικρότερο κρεμμύδι έχει διάμετρο ίση ή ανώτερη από 70 m.  Τα κρεμμύδια που ταξινομούνται στην κατηγορία ΙΙΙ μπορούν να παρουσιάζουν μέγιστη απόκλιση 30 mm στο ίδιο μέσο συσκευασίας.  IV. ΔΙΑΤΑΞΕΙΣ ΠΟΥ ΑΦΟΡΟΥΝ ΤΑ ΟΡΙΑ ΑΝΟΧΗΣ  Ανοχές ποιότητας και μεγέθους γίνονται δεκτές σε κάθε μέσο συσκευασίας για τα προϊόντα που δεν ανταποκρίνονται στις απαιτήσεις της αναγραφόμενης κατηγορίας.  Α. Ανοχές ποιότητας  (i) Κατηγορία Ι:  10 % κατά αριθμό ή κατά βάρος κρεμμυδιών που δεν ανταποκρίνονται στα χαρακτηριστικά της κατηγορίας αυτής, αλλά ανταποκρίνονται σε εκείνα της κατηγορίας ΙΙ ή γίνονται κατ' εξαίρεση δεκτά στις ανοχές της κατηγορίας αυτής.  (ii) Κατηγορίες ΙΙ και ΙΙΙ:  10 % κατά αριθμό ή κατά βάρος κρεμμυδιών που δεν ανταποκρίνονται στα χαρακτηριστικά της κατηγορίας ούτε στα ελάχιστα χαρακτηριστικά, με εξαίρεση, πάντως, των προϊόντων που έχουν προσβληθεί από σήψη ή φέρουν έντονους μώλωπες, σκασίματα που δεν έχουν επουλωθεί ή κάθε άλλη αλλοίωση που τα καθιστά ακατάλληλα για κατανάλωση.  Β. Ανοχές μεγέθους  Για όλες τις κατηγορίες: 10 % κατά αριθμό ή κατά βάρος κρεμμυδιών που δεν ανταποκρίνονται στο καθορισμένο μέγεθος, αλλά έχουν διάμετρο μικρότερη το πολύ κατά 20 % από το μέγεθος αυτό.  V. ΔΙΑΤΑΞΕΙΣ ΠΟΥ ΑΦΟΡΟΥΝ ΤΗΝ ΠΑΡΟΥΣΙΑΣΗ  Α. Ομοιογένεια  Το περιεχόμενο κάθε μέσου συσκευασίας πρέπει να είναι ομοιογενές και να περιέχει μόνο κρεμμύδια της ίδιας προέλευσης, ποικιλίας, ποιότητας και μεγέθους.  Όσον αφορά τα κρεμμύδια της κατηγορίας ΙΙΙ, η ομοιογένεια μπορεί να περιοριστεί στην προέλευση και τον εμπορικό τύπο.  Το εμφανές μέρος του περιεχομένου του μέσου συσκευασίας πρέπει να είναι αντιπροσωπευτικό του συνόλου.  Β. Παρουσίαση  Τα κρεμμύδια μπορούν να παρουσιάζονται:  - τοποθετημένα κατά στρώματα μέσα στη συσκευασία,  - χύμα μέσα στη συσκευασία,  - κατά ορμαθούς (οι ορμαθοί πρέπει να αποτελούνται από 16 βολβούς τουλάχιστον, και το στέλεχός τους να είναι τελείως αποξεραμένο).  Γ. Συσκευασία  Τα κρεμμύδια πρέπει να συσκευάζονται κατά τρόπο ώστε να εξασφαλίζεται η κατάλληλη προστασία του προϊόντος.  Τα υλικά στο εσωτερικό του μέσου συσκευασίας πρέπει νε είναι καινούρια, καθαρά και από τέτοιο υλικό ώστε να μη μπορούν να προκαλέσουν εξωτερικές ή εσωτερικές αλλοιώσεις στα προϊόντα. Η χρησιμοποίηση υλικών και κυρίως χαρτιών ή σφραγίδων που φέρουν εμπορικές ενδείξεις επιτρέπεται υπό τον όρο ότι η εκτύπωση ή η σήμανση πραγματοποιείται με μη τοξική μελάνη ή κόλλα.  Τα μέσα συσκευασίας πρέπει να είναι απαλλαγμένα από κάθε ξένο σώμα.  VI. ΔΙΑΤΑΞΕΙΣ ΠΟΥ ΑΦΟΡΟΥΝ ΤΗ ΣΗΜΑΝΣΗ  Κάθε κιβώτιο πρέπει να φέρει στη μία πλευρά, με γράμματα ευανάγνωστα, ανεξίτηλα και εξωτερικά ορατά, τις εξής ενδείξεις:  Α. Στοιχεία ταυτότητας του εμπορεύματος  1.2 // Συσκευαστής  ή/και  Αποστολέας  // Όνομα και διεύθυνση ή εμπορικό σήμα που χορηγείται ή αναγνωρίζεται από επίσημη αρχή.  Β. Είδος του προϊόντος  «Κρεμμύδια», αν το περιεχόμενο δεν είναι εξωτερικά ορατό.  Γ. Προέλευση του προϊόντος  Χώρα προέλευσης και, ενδεχομένως, ζώνη παραγωγής ή ονομασία εθνική, περιφερειακή ή τοπική.  Δ. Εμπορικά χαρακτηριστικά  - κατηγορία,  - μέγεθος, που προσδιορίζεται από την ελάχιστη και τη μέγιστη διάμετρο,  - βάρος.  Ε. Κρατικό σήμα ελέγχου (προαιρετικό)  (1) Συμπληρωματική κατηγορία κατά την έννοια του άρθρου 2 παράγραφος 1 του κανονισμού (ΕΟΚ) αριθ. 1035/72. Η εφαρμογή της ποιοτικής αυτής κατηγορίας ή ορισμένων από τις προδιαγραφές της υπόκειται σε απόφαση που πρέπει να ληφθεί βάσει του άρθρου 4 παράγραφος 1 του ίδιου κανονισμού.  ΠΑΡΑΡΤΗΜΑ ΙΙ  ΚΑΝΟΝΕΣ ΠΟΙΟΤΗΤΑΣ ΓΙΑ ΤΑ ΡΑΔΙΚΙΑ WITLOOF  Ι. ΟΡΙΣΜΟΣ ΤΟΥ ΠΡΟΪΟΝΤΟΣ  Ο παρών κανόνας αναφέρεται στα λευκά αντίδια (chicons), δηλαδή στα προϊόντα που παράγονται από την καλλιέργεια των ριζών των ποικιλιών (cultivars) του ραδικιού witloof (παράγωγο του Cichrorium intybus L. var. fopiosum HEGI), που προορίζονται να διατεθούν στον καταναλωτή σε νωπή κατάσταση, εκτός από τα προϊόντα που προορίζονται για βιομηχανική μεταποίηση.  ΙΙ. ΔΙΑΤΑΞΕΙΣ ΓΙΑ ΤΗΝ ΠΟΙΟΤΗΤΑ  Ο κανόνας αποβλέπει στον καθορισμό των χαρακτηριστικών που πρέπει να διαθέτουν τα ραδίκια witloof μετά την επεξεργασία και τη συσκευασία.  Α. Ελάχιστα χαρακτηριστικά  Σε όλες τις κατηγορίες, λαμβανομένων υπόψη των ειδικών διατάξεων που προβλέπονται για κάθε κατηγορία και των αποδεκτών ορίων ανοχής, τα λευκά αντίδια πρέπει να είναι:  - ακέραια,  - υγιή· εξαιρούνται τα προϊόντα που έχουν προσβληθεί από σήψη ή έχουν υποστεί τέτοιες αλλοιώσεις ώστε να είναι ακατάλληλα για κατανάλωση,  - να μην παρουσιάζουν κηλίδες σκουριάς, καψίματα ή άλλα σημάδια,  - να μην έχουν προσβληθεί από τρωκτικά ή από ασθένειες,  - να μην έχουν υποστεί φθορές από έντομα ή άλλα παράσιτα,  - να μην έχουν μίσχο άνθους που υπερβαίνει τα 3/4 του μήκους τους,  - καθαρά, και ιδίως απαλλαγμένα από κάθε φύλλο λερωμένο με χώμα και από κάθε διακρινόμενη ξένη ύλη,  - ανοικτού χρώματος, δηλαδή άσπρα ως κιτρινόασπρα,  - συμμετρικά κομμένα στο δακτύλιο μεταξύ της ρίζας και του στελέχους,  - νωπά,  - χωρίς υπερβολική εξωτερική υγρασία,  - χωρίς ξένες οσμές ή/και γεύσεις.  Η ανάπτυξη και η κατάστασή τους πρέπει να είναι τέτοια που να τους επιτρέπει:  - να αντέξουν στη μεταφορά και τη διακίνηση, και  - να φτάσουν στον τόπο προορισμού σε ικανοποιητική κατάσταση.  Β. Ταξινόμηση  Τα λευκά αντίδια ταξινομούνται σε τέσσερις κατηγορίες που καθορίζονται παρακάτω:  (i) Κατηγορία «εξαιρετική»:  Τα λευκά αντίδια που κατατάσσονται στην κατηγορία αυτή πρέπει να είναι υψηλής ποιότητας. Πρέπει ιδίως:  - να έχουν κανονικό σχήμα,  - να είναι συνεκτικά,  - η άκρη τους να είναι μυτερή και κλειστή,  - τα εξωτερικά φύλλα τους να έχουν μήκος ίσο με τα 3/4 τουλάχιστον του μήκους του αντιδιού,  - να μην έχουν πρασινωπή η θολή όψη. (ii) Κατηγορία Ι:  Τα λευκά αντίδια που κατατάσσονται στην κατηγορία αυτή πρέπει να είναι καλής ποιότητας. Πρέπει ιδίως:  - να είναι αρκετά συνεκτικά,  - τα εξωτερικά φύλλα τους να έχουν μήκος ίσο τουλάχιστον με το 1/2 του μήκους του αντιδιού,  - να μην έχουν πρασινωπή ή θολή όψη.  Μπορούν να έχουν λιγότερο κανονικό σχήμα και την άκρη τους λιγότερο μυτερή και κλειστή, χωρίς εντούτοις η διάμετρος του ανοίγματος να ξεπερνά το 1/5 της μέγιστης διαμέτρου του λευκού αντιδιού.  (iii) Κατηγορία ΙΙ:  Στην κατηγορία αυτή ανήκουν τα λευκά αντίδια που δεν μπορούν να καταταγούν στις παραπάνω κατηγορίες αλλά ανταποκρίνονται στα ελάχιστα χαρακτηριστικά που ορίζονται παρακάτω.  Μπορεί, πάντως, να παρουσιάζουν τις παρακάτω ατέλειες:  - να έχουν ελαφρά ακανόνιστο σχήμα,  - το άκρο των φύλλων να πρασινίζει ελαφρά,  - το άκρο τους να είναι ελαφρά ανοικτό (η διάμετρος του ανοίγματος δεν πρέπει να είναι μεγαλύτερη από το 1/3 της μέγιστης διαμέτρου του αντιδιού).  (iv) Κατηγορία ΙΙΙ (1):  Η κατηγορία αυτή περιλαμβάνει τα λευκά αντίδια που δεν μπορούν να καταταγούν στις παραπάνω κατηγορίες αλλά ανταποκρίνονται στα χαρακτηριστικά που προβλέπονται για την κατηγορία ΙΙ.  Μπορεί όμως να παρουσιάζουν τις παρακάτω ατέλειες:  - ακανόνιστο σχήμα,  - το άκρο των φύλλων τους να πρασινίζει ελαφρά,  - ελαφρά ίχνη σκουριάς που εμφανίζονται σποραδικά στα εξωτερικά φύλλα.  ΙΙΙ. ΔΙΑΤΑΞΕΙΣ ΓΙΑ ΤΟ ΜΕΓΕΘΟΣ  Το μέγεθος καθορίζεται αφενός από τη διάμετρο της μεγαλύτερης κάθετης τομής προς τον επιμήκη άξονα και αφετέρου από το μήκος. Για κάθε κατηγορία τα μεγέθη καθορίζονται ως εξής:  (cm)  1.2.3.4.5 //   //   //   //   //   //   // Εξαιρετική  // Ι  // ΙΙ  // ΙΙΙ  //   //   //   //   //   // Ελάχιστη διάμετρος  //   //   //   //   // - λευκό αντίδι μήκους μικρότερου από 14 cm  // 2,5  // 2,5  // 2,5  // 2,5  // - λευκό αντίδι μήκους ίσου ή μεγαλύτερου από 14 cm  // 3  // 3  // 2,5  // 2,5  // Μέγιστη διάμετρος  // 6  // 8  // -  // -  // Ελάχιστο μήκος  // 9  // 9  // 9 (1)  // 9 (1)  // Μέγιστο μήκος  // 17  // 20  // 24  // 24  //   //   //   //   //  (1) Εντούτοις, τα λευκά αντίδια μήκους 6-12 cm μπορούν να περιληφθούν στις κατηγορίες ΙΙ και ΙΙΙ, αν αναφέρεται πάνω στο δέμα το ελάχιστο και το μέγιστο μήκος των λευκών αντιδιών που περιέχεται σ' αυτό.  Σε ένα δέμα:  (i) η μέγιστη διαφορά μήκους μεταξύ των λευκών αντιδιών είναι 5 cm για την κατηγορία «εξαιρετική», 8 cm για την κατηγορία Ι και 10 cm για τις κατηγορίες ΙΙ και ΙΙΙ·  (ii) η μέγιστη διαφορά διαμέτρου μεταξύ των λευκών αντιδιών είναι 2,5 cm για την κατηγορία «εξαιρετική», 4 cm για την κατηγορία Ι και 5 cm για την κατηγορία ΙΙ. Για τα λευκά αντίδια της κατηγορίας ΙΙΙ δεν έχει καθοριστεί όριο.  IV. ΔΙΑΤΑΞΕΙΣ ΓΙΑ ΤΑ ΟΡΙΑ ΑΝΟΧΗΣ  Για τα προϊόντα που δεν ανταποκρίνονται στις απαιτήσεις της σχετικής κατηγορίας γίνονται δεκτά όρια ανοχής ποιότητας και μεγέθους σε κάθε δέμα.  Α. Όρια ανοχής ποιότητας  (i) Κατηγορία «εξαιρετική»:  5 % του αριθμού ή του βάρους λευκών αντιδιών που δεν ανταποκρίνονται στα χαρακτηριστικά της κατηγορίας, αλλά στα χαρακτηριστικά της κατηγορίας Ι, ή γίνονται κατ' εξαίρεση δεκτά στα όρια ανοχής της κατηγορίας αυτής.  (ii) Κατηγορία Ι:  10 % του αριθμού ή του βάρους λευκών αντιδιών που δεν ανταποκρίνονται στα χαρακτηριστικά της κατηγορίας, αλλά στα χαρακτηριστικά της κατηγορίας ΙΙ, ή γίνονται κατ' εξαίρεση δεκτά στα όρια ανοχής της κατηγορίας αυτής.  (iii) Κατηγορία ΙΙ:  10 % του του αριθμού ή του λευκών λευκών αντιδιών που δεν ανταποκρίνονται στα χαρακτηριστικά της κατηγορίας αυτής ούτε στα ελάχιστα χαρακτηριστικά, εκτός από τα προϊόντα που έχουν υποστεί σήψη ή άλλες αλλοιώσεις που τα καθιστούν ακατάλληλα για κατανάλωση.  (iv) Κατηγορία ΙΙΙ:  15 % του αριθμού ή του βάρους λευκών αντιδιών που δεν ανταποκρίνονται στα χαρακτηριστικά της κατηγορίας ούτε στα ελάχιστα χαρακτηριστικά, εκτός από τα προϊόντα που έχουν υποστεί σήψη ή άλλες αλλοιώσεις που τα καθιστούν ακατάλληλα για κατανάλωση.  Β. Όρια ανοχής μεγέθους  Για όλες τις κατηγορίες: 10 % σε αριθμό ή σε βάρος λευκών αντιδιών των οποίων οι διαστάσεις, όσον αφορά τόσο το μήκος όσο και τη διάμετρο, διαφέρουν, κατ' ανώτατο όριο, κατά ένα εκατοστόμετρο περισσότερο ή λιγότερο από τις διαστάσεις που λαμβάνονται υπόψη για την ταξινόμηση ανά μέγεθος που αναφέρεται στο τμήμα ΙΙΙ. Εντούτοις, δεν υπάρχουν παραδεκτά όρια ανοχής για την ελάχιστη διάμετρο.  V. ΔΙΑΤΑΞΕΙΣ ΓΙΑ ΤΗΝ ΠΑΡΟΥΣΙΑΣΗ  Α. Ομοιογένεια  Το περιεχόμενο κάθε δέματος πρέπει να είναι ομοιογενές και να περιέχει μόνο λευκά αντίδια της ίδιας καταγωγής, ποικιλίας, ποιότητας και μεγέθους.  Όσον αφορά τα λευκά αντίδια που ταξινομούνται στην κατηγορία ΙΙΙ, η ομοιογένεια μπορεί να περιορίζεται στην καταγωγή και στο μέγεθος.  Το μέρος του περιεχομένου του δέματος που είναι εμφανές πρέπει να είναι αντιπροσωπευτικό του συνόλου.  Β. Παρουσίαση  Τα λευκά αντίδια των κατηγοριών «εξαιρετική», Ι και ΙΙ πρέπει να παρουσιάζονται:  - είτε τοποθετημένα κανονικά σε σειρές,  - είτε συσκευασμένα σε μικρές ποσότητες.  Τα λευκά αντίδια της κατηγορίας ΙΙΙ πρέπει να παρουσιάζονται σε συσκευασία βάρους ίσου ή μεγαλύτερου από 7 χιλιόγραμμα. Γ. Συσκευασία  Τα λευκά αντίδια πρέπει να συσκευάζονται έτσι ώστε να εξασφαλίζεται η επαρκής προστασία του προϊόντος.  Αν παρουσιάζονται σε ξύλινη συσκευασία, πρέπει να τοποθετηθεί σε όλα τα τοιχώματα προστατευτικό υλικό.  Τα υλικά που χρησιμοποιούνται στο εσωτερικό του δέματος πρέπει να είναι καινούρια, καθαρά και να μη μπορούν να προκαλέσουν στα προϊόντα εξωτερικές ή εσωτερικές αλλοιώσεις. Επιτρέπεται να χρησιμοποιούνται υλικά με εμπορικές ενδείξεις και ιδίως χαρτιά ή αυτοκόλλητα, υπό τον όρο ότι η εκτύπωση ή η επισήμανση γίνεται με μη τοξική μελάνη ή κόλλα.  Τα δέματα δεν πρέπει να περιέχουν ξένα σώματα.  VI. ΔΙΑΤΑΞΕΙΣ ΓΙΑ ΤΗ ΣΗΜΑΝΣΗ  Κάθε κιβώτιο πρέπει να φέρει στη μια πλευρά με γράμματα ευανάγνωστα, ανεξίτηλα και διακρινόμενα εξωτερικά, τις ακόλουθες ενδείξεις:  Α. Στοιχεία ταυτότητας του εμπορεύματος  1.2 // Συσκευαστής  ή/και  Αποστολέας  // Επωνυμία και δεύθυνση ή εμπορικό σήμα εκδιδόμενο ή αναγνωρισμένο από επίσημη υπηρεσία.  Β. Φύση του προϊόντος  «Witloof» ή «ραδίκια witloof», ή «αντίδια witloof», αν το περιεχόμενο δεν διακρίνεται από έξω.  Γ. Καταγωγή του προϊόντος  Χώρα καταγωγής και ενδεχομένως περιοχή καταγωγής ή εθνική, περιφερειακή ή τοπική ονομασία.  Δ. Εμπορικά χαρακτηριστικά  - κατηγορία,  - μέγιστο και ελάχιστο μήκος για τα λευκά αντίδια των κατηγοριών ΙΙ και ΙΙΙ 6 και 12 cm μόνο.  Ε. Επίσημο σήμα (προαιρετικό)  (1) Συμπληρωματική κατηγορία κατά την έννοια του άρθρου 2 παράγραφος 1 του κανονισμού (ΕΟΚ) αριθ. 1035/72. Η θέση σε ισχύ αυτής της κατηγορίας ποιότητας ή ορισμένων προδιαγραφών της υπόκειται σε απόφαση που λαμβάνεται βάσει του άρθρου 4 παράγραφος 1 του ίδιου κανονισμού.